Armomurhaaja

Armomurhaaja on vuonna 2017 ensi-iltansa saanut suomalainen musta komediaelokuva, jonka on käsikirjoittanut ja ohjannut Teemu Nikki. Elokuva kertoo mekaanikosta, joka sivutyönään lopettaa vanhoja lemmikkejä. Sen pääosissa ovat Matti Onnismaa, Jari Virman, Hannamaija Nikander, Heikki Nousiainen ja Pihla Penttinen.

Armomurhaaja sai ensi-iltansa Toronton elokuvajuhlilla 7. syyskuuta 2017. Elokuvateattereihin se ilmestyi Suomessa 24. marraskuuta 2017. Elokuva sai viisi Jussi-ehdokkuutta parhaasta elokuvasta, ohjauksesta, käsikirjoituksesta, naissivuosasta (Nikander) ja musiikista. Se voitti Jussit käsikirjoituksesta, jonka teki Teemu Nikki, ja musiikista, jonka sävelsivät Timo Kaukolampi ja Tuomo Puranen. Nikki voitti parhaan käsikirjoituksen palkinnon Tokion kansainvälisillä elokuvafestivaaleilla. Elokuva kilpaili Suomen edustajana vuoden 2018 Pohjoismaiden neuvoston elokuvapalkinnosta, mutta palkinnon voitti Islannin ehdokas Woman at War. Armomurhaaja oli myös Suomen Oscar-ehdokas, mutta se ei yltänyt kilpailun semifinaaliin asti.

Joulukuussa 2019 suomalaiset elokuvakriitikot äänestivät Armomurhaajan 2010-luvun neljänneksi parhaaksi suomalaiselokuvaksi.

Rooleissa

Vastaanotto

Lähteet

Aiheesta muualla
 
 
 
 

Teemu Nikin ohjaamat elokuvat
Vuoden 2017 suomalaiset elokuvat
Suomalaiset mustan komedian elokuvat